

BĒRNU UN JAUNIEŠU VIDES IZGLĪTĪBAS CENTRS „RĪGAS DABASZINĪBU SKOLA”

Ernestīnes iela 8A, Rīga, LV-1046, tālrunis 67617732, e-pasts bjcrds@riga.lv

NOLIKUMS

Rīgā

|  |  |
| --- | --- |
| 2018. gada 26. janvārī | Nr. BJCRDS-18-1-nos |

Jauno vides pētnieku foruma “Skolēni eksperimentē” Rīgas atklātās kārtas nolikums

1. **Mērķis**
2. Veicināt skolēnu aktīvu vides izzināšanu, praktiski veicot eksperimentu vai pētījumu.
3. Aktivizēt un popularizēt pētniecisko darbību.
4. Aktivizēt un paplašināt vides izglītības darbu izglītības iestādēs.
5. **Organizatori**
6. Bērnu un jauniešu vides izglītības centrs „Rīgas Dabaszinību skola” (turpmāk – Centrs) sadarbībā ar Rīgas domes Izglītības, kultūras un sporta departamenta Sporta un jaunatnes pārvaldi un Latvijas Universitāti.
7. **Dalībnieki**
8. Jauno vides pētnieku foruma “Skolēni eksperimentē!” (turpmāk – forums) Rīgas atklātajā kārtā piedalās Rīgas un citu pilsētu/ novadu interešu, vispārējās, speciālās un profesionālās izglītības iestāžu 1. līdz 9. klašu audzēkņi (turpmāk – dalībnieki).
9. Katrs dalībnieks drīkst piedalīties pārstāvot, prezentējot tikai vienu darbu.
10. **Foruma norises vieta un laiks**
11. Forums notiks 2018. gada 5. martā no plkst. 11.00, LU Dabaszinātņu akadēmiskajā centrā, Jelgavas ielā 1, Rīgā. Pirms foruma tiks precizēts katra dalībnieka uzstāšanās laiks.
12. **Foruma noteikumi**
13. Forumā piedalās dalībnieki, kuri veikuši praktiskus, ar vidi saistītus pētījumus vai eksperimentus.
14. Darbs var būt individuāls, pāru vai 3 dalībnieku kopdarbs.
15. Forums norisinās zinātniskas konferences veidā, kurā tās dalībnieki prezentē, iepazīstina klātesošos ar savu pētījumu vai eksperimentu, un atbild uz žūrijas un klātesošo jautājumiem. Uzstāšanās laiks līdz 5 (piecām) minūtēm, neskaitot atbildes uz jautājumiem.
16. Skolotājs vai pavadošā persona ir atbildīga, lai eksperimenta, pētījuma laikā tiktu ievērotas drošas darba metodes, kas ir nekaitīgas videi, dzīvniekiem un citiem dalībniekiem.
17. **Pieteikšanās**
18. Pieteikšanās forumam notiek līdz 2018. gada 18. februārim elektroniski, aizpildot anketu: http://www.ej.uz/Skoleni\_eksperimente\_2018
19. **Vērtēšanas kritēriji**
20. Vērtēšanas kritēriji:
	1. Veiktais eksperiments/ pētījums, tā izpildījums.
	2. Veiktā eksperimenta/pētījuma zinātniskums.
	3. Veiktā eksperimenta/pētījuma un tā rezultātu izpratne, notikušā skaidrojums.
	4. Personīgais ieguldījums eksperimenta/pētījuma veikšanā, interese par eksperimentu/pētījumu.
	5. Argumentētas atbildes uz jautājumiem par veikto eksperimentu/pētījumu, tā norisi un nozīmi, izmantojot iegūtos datus, zinātnisko un personisko pieredzi, atziņas.
21. **Žūrija un vērtēšana**
22. Darbus vērtē Centra izveidota un apstiprināta žūrija, kā arī pārējie foruma dalībnieki.
23. **Apbalvošana**
24. Katrā grupā trīs labāko darbu autori saņem Centra diplomus un balvas par uzvaru forumā.
25. Katrā grupā viena darba autors/autori saņem Centra atzinības un balvas par veiksmīgu piedalīšanos forumā.
26. Visi dalībnieki saņem Centra pateicības un piemiņas balvas par piedalīšanos forumā.
27. Visi dalībnieki dosies aizraujošā ekskursijā pa Latvijas Universitātes Dabaszinātņu akadēmisko centru.
28. Apbalvoti tiek tikai dalībnieki, kuri ieradušies un klātienē prezentējuši savu darbu.
29. **Citi noteikumi**
30. Izglītības iestāde, saskaņā ar 2009. gada 24. novembra Ministru kabineta noteikumu Nr. 1338. „Kārtība kādā nodrošināma izglītojamo drošība izglītības iestādēs un to organizētajos pasākumos” 3.9. punktu, nosaka atbildīgo personu par foruma dalībnieku sabiedrībā pieņemto uzvedības normas ievērošanu, kā arī drošības un veselības saglabāšanu ceļā uz forumu un foruma laikā.
31. Foruma organizatori nodrošina Fizisko personu datu aizsardzības likuma prasības.
32. Iesniedzot pieteikumu, dalībnieki piekrīt, ka forumā uzņemtie foto kopā ar foruma laureātu sarakstu var tikt publicēti plašsaziņas līdzekļos, tai skaitā Centra mājas lapā [www.rds.lv](http://www.rds.lv).
33. Jautājumu un neskaidrību gadījumā sazināties ar Centra metodiķi elektroniski pa e- pastu: ineta.rds@gmail.com.

Ineta Bērziņa 27842663 ineta.rds@gmail.com

|  |  |
| --- | --- |
| Direktors | I. Rikmanis |

SASKAŅOTS

Bērnu un jauniešu vides izglītības centra “Rīgas Dabaszinību skola” Rīgas vides interešu izglītības metodiķe Dace Nagle elektroniski akceptēja

2018. gada 10. janvārī